FI Euroopan unionin virallinen lehti L 109/22

KOMISSION TÄYTÄNTÖÖNPANOASETUS (EU) N:o 357/2013,

annettu 18 päivänä huhtikuuta 2013,

asetuksen (EY) N:o 903/2009 ja täytäntöönpanoasetuksen (EU) N:o 373/2011 muuttamisesta siltä osin kuin on kyse Clostridium butyricum (FERM-BP 2789) -valmisteen vähimmäispitoisuudesta broilerien ja toissijaisten lintulajien (munivaa siipikarjaa lukuun ottamatta) rehun lisäaineena (luvanhaltija Miyarisan Pharmaceutical Co. Ltd edustajanaan Miyarisan Pharmaceutical Europe S.L.U.)

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,

sekä katsoo seuraavaa:

(1) Lisäaineluokkaan ”eläintuotantoon vaikuttavat lisäaineet” kuuluvan Clostridium butyricum (FERM-BP 2789) -valmisteen käyttö hyväksyttiin kymmeneksi vuodeksi broilerien rehun lisäaineena komission asetuksella (EY) N:o 903/2009 (2) ja toissijaisten lintulajien (munivaa siipikarjaa lukuun ottamatta), vieroitettujen porsaiden ja (vieroitettujen) toissijaisten sikaeläinten rehun lisäaineena komission täytäntöönpanoasetuksella (EU) N:o 373/2011 (3).

(2) Hyväksynnän haltija on ehdottanut asetuksen (EY) N:o 1831/2003 13 artiklan 3 kohdan mukaisesti kyseisen valmisteen hyväksynnän ehtojen muuttamista siten, että sen vähimmäispitoisuus broilerien ja toissijaisten lintulajien (munivaa siipikarjaa lukuun ottamatta) rehun lisäaineena alennetaan 5 × 108 PMY/kg:sta 2,5 × 108 PMY/kg:aan täysrehua. Hakemuksen mukana toimitettiin tarvittavat hakemusta tukevat tiedot. Komissio toimitti hakemuksen edelleen Euroopan elintarviketurvallisuusviranomaiselle, jäljempänä ’elintarviketurvallisuusviranomainen’.

(3) Elintarviketurvallisuusviranomainen totesi 11 päivänä joulukuuta 2012 antamassaan lausunnossa (4), että kun sovelletaan ehdotettuja uusia käyttöedellytyksiä, kyseinen valmiste parantaa ehdotetulla vähimmäispitoisuudella (2,5 × 108 PMY/kg) mahdollisesti jonkin verran broilerien ja toissijaisten lintulajien (munivaa siipikarjaa lukuun ottamatta) tuotantokykyä. Elintarviketurvallisuusviranomaisen mukaan erityisiä vaatimuksia markkinoille saattamisen jälkeisestä seurannasta ei tarvita. Elintarviketurvallisuusviranomainen myös vahvisti asetuksella (EY) N:o 1831/2003 perustetun vertailulaboratorion toimittaman raportin analyysimenetelmästä, jolla rehun lisäaine määritellään rehusta.

(4) Asetuksen (EY) N:o 1831/2003 5 artiklassa säädetyt edellytykset täyttyvät.

(5) Sen vuoksi asetusta (EY) N:o 903/2009 ja täytäntöönpanoasetusta (EU) N:o 373/2011 olisi muutettava.

(6) Tässä asetuksessa säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

ON HYVÄKSYNYT TÄMÄN ASETUKSEN:

1 artikla

Korvataan asetuksen (EY) N:o 903/2009 liitteessä olevassa sarakkeessa ”Vähimmäispitoisuus” ilmaus ”5 × 108 CFU” ilmauksella ”2,5 × 108”.

2 artikla

Korvataan täytäntöönpanoasetuksen (EU) N:o 373/2011 liitteessä olevassa sarakkeessa ”Vähimmäispitoisuus” toissijaisia lintulajeja (munivaa siipikarjaa lukuun ottamatta) koskeva ilmaus ”5 × 108 PMY” ilmauksella ”2,5 × 108” ja porsaita (vieroitettuja) ja toissijaisia sikaeläimiä (vieroitettuja) koskeva ilmaus ”2,5 × 108 PMY” ilmauksella ”2,5 × 108”.

3 artikla

Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 18 päivänä huhtikuuta 2013. Komission puolesta Puheenjohtaja José Manuel BARROSO

(1) EUVL L 268, 18.10.2003, s. 29.

(2) EUVL L 256, 29.9.2009, s. 26.

(3) EUVL L 102, 16.4.2011, s. 10.

(4) EFSA Journal 2013; 11(1):3040.